Poliisi varoittaa: Länsiväylälle pian 7 viikon piina-aika – "Kohta siellä on keuhkot salpaava ruuhka"

Jari Pietiläinen

Poliisin liikenneturvallisuuskeskuksen johtaja, ylikomisario Dennis Pasterstein ennustaa Twitter-tilillään, että Länsiväylän käyttäjien on syytä valmistautua lähes kaksi kuukautta kertäviin huippuruuhkiin.

– Kovin osaava ennustaja ei tarvitse olla — aamuisin, päivisin ja luultavasti vielä iltaisin Länsiväylällä on keuhkot salpaava ruuhka remontin loppuun asti, Pasterstein arvioi karusti.

Hän viittaa HSY:n suorittamaan jättiremonttiin, joka alkaa ensi viikolla ja kestää aina 19. toukokuuta saakka.

Sinä aikana saneerataan Ruoholahdessa viemäriä, ja samalla keskustaan päin johtavia autokaistoja on Porkkalankadun risteyksessä käytössä vain kaksi. Bussikaista muutetaan normaaliksi ajokaistaksi.

Viemärisaneerauksen aikana ei Ruoholahden sillan pohjoispuolella ole lainkaan jalankulku- ja pyöräilyväylää.

Kovin osaava ennustaja ei tarvitse olla - aamuisin, päivisin ja luultavasti vielä iltaisin Länsiväylällä on keuhkot salpaava ruuhka remontin loppuun asti. #Helsinki#varaaaikaa#pitkääpinnaa#paikatkuntoonhttps://t.co/drlICrlAKk — Dennis Pasterstein (@DPasterstein) 29. maaliskuuta 2019